kardosdrur/scandi-wiki huggingface dataset:
Ekstremt højt og utrolig tæt på (film)

Ekstremt højt og utrolig tæt på er en amerikansk dramafilm instrueret af Stephen Daldry. Manuskriptet er skrevet af Eric Roth og er baseret på Jonathan Safran Foers roman af samme navn.

Filmen handler om drengen Oskar, der har mistet sin far under Terrorangrebet den 11. september 2001. Faren har efterladt ham en nøgle, og Oskar prøver at finde ud af, hvad nøglen passer til. Filmen fik blandede anmeldelser, men opnåede alligevel 2 oscarnomineringer.

Produktion 
Det blev offentliggjort i 2010, at Stephen Daldry og Scott Rudin havde arbejdet på en filmatisering af romanen i 5 år. Eric Roth blev hyret til at skrive manuskriptet. Filmen blev produceret af Warner Bros. og Paramount Pictures.

Tom Hanks og Sandra Bullock blev castet først til filmen. Der blev ledt efter en dreng i alderen 9 til 13 år, der kunne spille rollen som Oskar, i oktober 2010. Thomas Horn, der, som 12-årig, havde vundet 30.000$ i en børneudgave af Jeopardy!, blev valgt til rollen i december 2010. Horn havde ingen erfaring med skuespil, blev blev udelukkende valgt på sin optræden i jeopardy.

Indspilningen begyndte i marts 2011 i New York, og sluttede i juni 2011.

Modtagelse 
Filmen blev modtaget meget blandet blandt kritikerne. Betsy Sharkley fra Los Angeles Times kaldte filmen en "Smukt poleret, eftertænksomt indpakket Hollywoodproduktion om den nationale tragedie, 9/11, der ser ud til for altid at have redefineret ord som utænkelig, utilgivelig og katastrofal". Andrea Peyser fra New York Post kaldte den "Ekstremt, utrolig udnyttende" og et "forsøg på følelsesmæssig afpresning, billige gys og et åbenlyst trick for at få en Oscar". Peter Howell fra Toronto Star gav filmen 1 ud af 4 stjerner, og sagde at "Filmen føles forkert på alle niveauer, den forveksler gammelklogskab med kløgt ... og er beregnet som oscarmadding, men maddingen er forgiftet af opportunisme og simuleret følsomhed".

Referencer

Eksterne henvisninger 
 Officiel hjemmeside
 

Dramafilm fra USA
Amerikanske film fra 2011
Viola Davis

Viola Davis er en amerikansk skuespiller. Hun startede sin karriere på teatret og vandt en Tony Award for sin rolle i King Hendley II (2001). Hun har spillet med i flere tv-serier og film og er blevet nomineret til en oscar 2 gange.

Davis blev født på sin bedstemors gård, på den tidligere Singleton Plantation, i St. Matthews, South Carolina. Hun er den næstyngste af seks søskende. Hendes mor, Mary Alice, var tjenestepige, fabriksarbejder og hjemmegående husmor. Hendes far, Dan Davis, var hestetræner. Familien flyttede til Rhode Island et par måneder efter hun blev født. Davis har fortalt, at hun har "levet i fattigdom og dysfunktion" gennem sin barndom..

Davis startede med at spille skuespil, da hun gik på Central Falls Highschool. Hun tog hovedfaget Teater på Rhode Island College, hvor hun dimitterede i 1988.

Udvalgt filmografi 
 2000: Traffic – Socialarbejder
 2001: Kate & Leopold – Politikvinde
 2002: Antwone fisher – Eva May
 2002: Solaris – Gordon
 2005: Syriana – CIA Formand
 2007: Disturbia – Detective Parker
 2008: Doubt – Mrs. Mueller
 2010: Knight and Day – Director George
 2011: Niceville – Aibileen Clark
 2016: Suicide Squad – Amanda Waller

Noter

Eksterne henvisninger 

 

Filmskuespillere fra USA
Tv-skuespillere fra USA
Skuespillere fra South Carolina
Oscar for bedste kvindelige birolle
Octavia Spencer

Octavia Lenora Spencer (Født 25. maj 1970) er en amerikansk skuespiller. Hun er bedst kendt for sin rolle som Minny, tjenestepigen i filmen Niceville, som hun fik en Oscar for bedste kvindelige birolle for.

Spencer blev født i Montgomery, Alabama, og er den sjette af syv søskende. Hendes mor arbejdede som tjenestepige. Spencer dimitterede fra Jefferson Davis High School i 1988, og fik en bachelor i Liberal Arts fra Auburn University.

Spencer havde sin filmdebut i Joel Schumachers A time to kill, baseret på en bog af John Grisham. Spencer var egentlig ansat som caster, men spurgthe Schumacher om hun måtte prøvefilme til en lille rolle. Siden har hun medvirket i flere film, og har gæsteoptrådt i flere tv-serier.

I 2003 havde hun sin debut på teatret.

Udvalgte roller 
 1996: A time to kill – Roarks sygeplejerske
 1998: Skadestuen – Maria Jones
 1999: Chicago Hope – Nurse Jane
 1999: X-files – Nurse Octavia
 2000: Big Momma's House – Twila
 2002: Spider-Man – Kassedame
 2003: Bad Santa – Opal
 2007: Ugly Betty – Constance Grady
 2009: The first time – Mrs. Hambrick
 2010: Dinner for Schmucks – Madame Nora
 2011: Niceville – Minny Jackson
 2014: Black or White (film) - Wee Wee
 2015: Insurgent - Johanna Reyes
 2016: Hidden Figures
 2017: The Shape of Water
 2019: Self Made
 2020: The Witches

Noter

Eksterne henvisninger 

 

Skuespillere fra Alabama
Filmskuespillere fra USA
Tv-skuespillere fra USA
Personer fra Montgomery
Oscar for bedste kvindelige birolle
Portugals håndboldlandshold (herrer)

Portugals håndboldlandshold er det portugisiske landshold i håndbold for mænd som også deltager i internationale håndboldkonkurrencer. Det har bl.a deltaget i VM, EM og OL. Det reguleres af Portugals håndboldforbund.

Det deltog under EM 2006. hvor de kom på 15.- plads.

Resultater

VM i håndbold 
1997: 19. plads
2001: 16. plads
2003: 12. plads
 2021:	10. plads
2023: 13. plads

EM i håndbold 
1994: 12. plads
2000: 7. plads
2002: 9. plads
2004: 14. plads
2006: 15. plads
2020: 6. plads

Seneste trup 
Nuværende trup til EM håndbold 2020.

Landstræner:  Paulo Pereira

Referencer

Eksterne henvisninger

IHF profil

Håndboldlandshold (herrer)
Herrehåndboldlandshold
Rotwitt

Rotwitt:
 Carl Eduard Rotwitt (1812, Hillerød – 1860, København), en dansk politiker
 Regeringen Rotwitt, Danmark s regering
Spanier

Spanier kan henvise til:
 Spaniere - et folkeslag
 Spanier (hønserace) - en gammel hønserace fra Spanien
Gabons håndboldlandshold (herrer)

Gabons håndboldlandshold er det gabonske landshold i håndbold for mænd som også deltager i internationale håndboldkonkurrencer.

Holdet deltog under Afrikamesterskabet 2012 i Marokko, hvor de kom på en 11.- plads,

Resultater

Afrikamesterskabet 
 2000: 6.-plads
 2002: 12.-plads
 2006: 8.-plads
 2010: 9.-plads
 2012: 11.-plads
 2014: 9. plads
 2016: 11. plads
 2018: 5. plads
 2020:	8. plads

Referencer

Eksterne henvisninger 
 Profil på National Handball Teams.com  

Håndboldlandshold (herrer)
Herrehåndboldlandshold
Jacob Guido Theodor Gülich

Jacob Guido Theodor Gülich (29. maj 1801 i Flensborg – 2. april 1877 i Bergen auf Rügen) var en slesvig-holstensk jurist og politiker.

Han var søn af overretsadvokat Ludvig August Gülich (død 16. januar 1838), studerede ved Christian-Albrechts-Universität i Kiel, Georg-August-Universität Göttingen og Ruprecht-Karls-Universität Heidelberg i Heidelberg, tog 1823 den juridiske doktorgrad i Göttingen og 1824 juridisk embedseksamen på Gottorp. Året efter blev han Underretsadvokat i Flensborg, flyttede 1827 til Slesvig by
og blev 1830 over- og landretsadvokat.

Han kastede sig tidligt ind i det politiske liv og blev sammen med Wilhelm Beseler en af slesvig-holstenismens ivrigste talsmænd. 1840 opnåede han i Aabenraa valg til stænderne, men det var dog først i samlingen 1842,
i hvilken han var vicepræsident, at han ved sine statsopløsende forslag og sine hidsige udfald imod alt
dansk bidrog så væsentligt til at skærpe de nationale modsætninger. Det var nærmest hans berygtede "Fort mit dem Stempel der Knechtschaft!" (om mærket "Dansk Ejendom" på statens skibe), som gav stødet til, at Peter Hiort Lorenzen talte dansk i stænderne. Også i samlingen 1844 var han vicepræsident, ligeledes i
den slesvig-holsten-lauenborgske advokatforening. I marts 1848 var han medlem af den holstenske deputation i København og en måned efter medlem af 50-mandsudvalget i Frankfurt am Main. 1848 og 1849 sad han i den tyske rigsforsamling som første præsident i Centralfraktionen Landsberg, 1849-51 i den slesvig-holstenske "Landesversammlung", 1850 og 1851 som vicepræsident.

Udelukket fra amnestien efter oprørets undertrykkelse valgtes han 1853 til borgmester i Buxtehude, men da den danske regering intervenerede, fordi han ikke var løst fra sit undersåtsforhold, nægtede den hannoveranske regering at stadfæste hans valg. 1854 udgav han bogen Die Bürgermeister-Wahl in Buxtehude von dem in der Verbannung zum Bürgermeister erwählten Gülich (Hoffmann & Campe, Hamburg 1854) om denne sag. 1859 blev han preussisk kredsretsråd i Bergen på Rügen, tog 1876 sin afsked og døde der 2. april 1877.

Han har skrevet talrige afhandlinger i juridiske tidsskrifter og en stor mængde politiske artikler i Kieler Correspondenzblatt, Itzehoer Wochenblatt, Hamburger Nachrichten og Wandsbecker Bote.

Kilder 
 H.R. Hiort-Lorenzen, "Jacob Guido Theodor Gülich", i: C.F. Bricka (red.), Dansk Biografisk Lexikon, København: Gyldendal 1887-1905.
 Alberti, Schlesw.-holst.-lauenb. Schriftsteller-Lex.

Personer i Dansk Biografisk Leksikon
Stænderdeputerede fra Slesvig
Advokater fra Tyskland
Tilhængere af slesvig-holstenismen
Danskere i 1800-tallet
Tyskere i 1800-tallet
Personer fra Flensborg
Politikere fra Tyskland
Nordvestnyt

Nordvestnyt er et dagblad på Nordvestsjælland. Nordvestnyt afløste den 3. september 2011 Kalundborg Folkeblad og Holbæk Amts Venstreblad i Holbæk. Begge aviser havde indtil da været udgivet af den samme ejer, Medieselskabet Nordvestsjælland, der således i 2011 påbegyndte udgivelsen af én avis under navnet Nordvestnyt. 

Ifølge selskabets vedtægter udgives dagbladet med en frisindet, radikal og liberal redaktionel linje i pagt med traditionerne fra Kalundborg Folkeblad og Holbæk Amts Venstreblad.

Nordvestnyt udgvies af koncernen Sjællandske Medier.

Læsertal 
Ifølge MediaWatch er Nordvestnyts læsertal faldet fra 29.000 til 25.000 personer i løbet af årene 2017-19.

Eksterne links 
 www.nordvestnyt.dk

Kilder 

Aviser fra Sjælland
Etableret i 2011
Thomas Horn

Thomas Horn (født 1997) er en amerikansk skuespiller, bedst kendt for at spille hovedrollen som Oskar Schell i Ekstremt højt og utrolig tæt på fra 2011. Han deltog i en børneudgave af Jeopardy! i 2010, hvor han vandt 31.800$. Produceren Scott Rudin var så imponeret af Horns optræden i Jeopardy!, at han tilbød ham en prøvefilmning til rollen som Oskar Schnell, en rolle Horn har vundet tre priser for.

Horn blev født i San Francisco i 1997. Hans mor er kroat, og han taler flydende kroatisk. Horn taler også en smule spansk, og han har studeret mandarin i to år.

Noter

Eksterne henvisninger 
 

Filmskuespillere fra USA
Skuespillere fra Californien
Personer fra San Francisco
Ghanas håndboldlandshold (herrer)

Ghanas håndboldlandshold er det ghanesiske landshold i håndbold for mænd som også deltager i internationale håndboldkonkurrencer. Holdets uofficielle kælenavn er The Blacks Hands, da det fleste af spillerne arbejder i den offentlige sektor, herunder brandvæsnet, politiet og fængselsvæsnet.

Internationalt er holdes mest kendt for spilleren Erasmus Akrong, den eneste ghaneser der har arbejdet som professionel håndboldspiller. Han har spillet i tyskland for holdet Bayern München.

I 2008 vandt Ghana det 6. vestafrikanske håndboldmesterskab i Togo, som havde deltagelse af fire lande. Ghana fik værtskabet for turneringen i april 2009.

Holdet deltog under All-Africa Games 2009 i Sydafrika hvor de fik en bronzemedalje.

Resultater

Afrikamesterskabet 
 1994: 8.-plads

Panafrikanske lege 
 1999:

Kilder

Eksterne henvisninger 
 Holdets stiftelse i 2007 

Håndboldlandshold (herrer)
Herrehåndboldlandshold
Brenham

Brenham er en amerikansk by og administrativt centrum for det amerikanske county Washington County i staten Texas. Den har et indbyggertal på  indbyggere.

Referencer

Eksterne henvisninger 

Byer i Texas
FA Cup 1884-85

Football Association Challenge Cup 1884–85 var den 14. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 114 klubber. Den første kamp blev spillet den 4. eller 11. oktober 1884, og finalen blev afviklet den 4. april 1885 på Kennington Oval i London, hvor Blackburn Rovers FC i en gentagele af finalen fra året før vandt 2-0 over Queen's Park FC. Det var anden gang, at Blackburn Rovers vandt i FA Cup'en, og det var ligeledes anden gang at det skotske hold nåede finalen i turneringen.

Resultater

Første runde 

Første runde blev spillet i perioden 4. oktober – 22. november 1884 og havde deltagelse af 112 hold, der spillede om 56 pladser i anden runde, heraf stillede otte af holdene dog ikke op. Derudover var to hold, Chesterfield FC og Henley FC, oversiddere i første runde og gik dermed videre til anden runde uden kamp.

Anden runde 

Anden runde blev spillet i perioden 22. november – 27. december 1884 og havde deltagelse af 54 hold, der spillede om 27 ledige pladser i anden runde. Derudover var fire hold, Lincoln City FC, Lower Darwen FC, The Wednesday FC og Witton West End FC oversiddere i anden runde og gik dermed videre til tredje runde uden kamp.

Tredje runde 

Tredje runde blev spillet i perioden 20. december 1884 – 10. januar 1885 og havde deltagelse af 26 af de hold, der var gået videre fra anden runde, og som spillede om tretten ledige pladser i fjerde runde. Derudover var fem hold var oversiddere i denne runde, Darwen FC, Middlesbrough FC, Old Carthusians FC, Old Etonians FC og Romford FC, og de gik dermed videre til fjerde runde uden kamp.

Fjerde runde 

Fjerde runde blev spillet i perioden 17. – 24. januar 1885 og havde deltagelse af de atten hold, der var gået videre fra tredje runde.

Femte runde 

Femte runde havde deltagelse af de ni hold, der gik videre fra fjerde runde, og holdene spillede om otte ledige pladser i kvartfinalerne. Det betød, at syv af holdene, Blackburn Rovers FC, Church FC, Nottingham Forest FC, Notts County FC, Old Etonians FC, Queen's Park FC og West Bromwich Albion FC, var oversiddere i denne runde og dermed gik videre til kvartfinalerne uden kamp.

Kvartfinaler 

Kvartfinalerne havde deltagelse af de otte hold, der gik videre fra femte runde, og holdene spillede om fire ledige pladser i semifinalerne.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 RSSSF – 1884–85 FA Cup  
 The FA – FA Cup – Past results

Noter 

Sæsoner i FA Cup
Fodbold i 1884
Fodbold i 1885
Alex Schumacher

Johannes Andreas Alexander "Alex" Julius de Meza Schumacher (født 17. september 1853 i Nørre Stenderup ved Kolding, død 18. marts 1932) var en dansk forfatter. Alexander Schumacher brugte pseudonymerne A. Carstens, Onkel Adolf og Leo Ritter.

Alexander Schumacher var søn af ritmester Christian Andreas Schumacher. Efter en tid at have gået i Haderslev Latinskole kom han i apotekerlære og studerede farmaci og kemi, et studium, han dog af helbredshensyn måtte opgive, hvorpå han lagde sig særlig efter levende sprog, navnlig tysk og engelsk, og oversatte en del. Efterhånden samlede hans sproglige interesserer sig mere og mere om ungarsk, og ved en række rejser til Ungarn har han gjort sig bekendt med dette lands sprog, litteratur og sociale forhold; der foreligger fra hans hånd på dansk oversættelser af flere moderne ungarske forfattere. Han har udgivet en samling Ungarske Folkeæventyr (1895) og skrevet afsnittet "Ungarn" i Illustreret Verdenslitteraturhistorie. Som anerkendelse for denne sin virksomhed udnævntes han 1898 til medlem af det ungarske skønlitterære Institut Kisfalndy-Selskabet. Af originale arbejder har han udgivet Ludvig Bødtcher, et Digterliv (1875), Kulturbilleder (1892) og Agnete Budde (1894), og til forskellige tider var han redaktør af Illustreret Ugeblad, Illustreret Folkeblad, Hver 14. Dag, Hver 8. Dag og Papir-Tidende. Han var medstifter af Dansk Forfatterforening 1894 og var siden dens sekretær og blev 1918 ekstraordinært medlem.

Han blev i 1886 gift med Viktoria Eleonora Wick (født 2. oktober 1859) som var balletdanserinde ved Det Kongelige Teater .

Noter

Kilder 
  Biografi af Sophus Bauditz
 

Faglitterære forfattere fra Danmark
Chefredaktører fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Oversættere fra Danmark
Digtere fra Danmark
Biografiforfattere fra Danmark
Novelleforfattere fra Danmark
Alex
Personer i Dansk Biografisk Leksikon
Artikler fra 1. udgave af Dansk biografisk leksikon
Dansksprogede forfattere fra Danmark
Hammer Depot

Hammer Depot er et militærdepot beliggende i skovkanten på nordsiden af Hammer Bakker, 200 meter fra Hammer Kirke og tæt på landevejen mellem Sulsted og Grindsted. Hammer Depot ligger i Aalborg Kommune, Region Nordjylland.

Depotet blev etableret i 1954 på jord, købt fra Hammergård. Det var fra starten underlagt 'Ingeniørtroppernes Tekniske Tjeneste' og var et materieldepot for Jyske Ingeniørregiment, som på daværende tidspunkt havde hjemme på Randers Kaserne. Der var bl.a. opmagasineret en komplet Baileybro på depotet.

I midten af 1960'erne opførtes et sikret rum for opbevaring af det radioaktive stof Cobolt-60. Dette stof findes dog ikke længere på depotet.

Bemanding 
Hammer Depot var fra starten bemandet med en oberstløjtnant som chef og en premierløjtnant som næstkommanderende. Daglig leder var en materielforvalter, som havde tjenestebolig i tilknytning til depotet. Herudover var der fire civilarbejdere samt en deltidsansat rengøringsassistent.

I 1970 blev Hammer Depot omdannet til et ubemandet depot underlagt Jyske Trænregiment på Hvorup Kaserne ved Aalborg.

Nuværende status 
Hammer Depot er i dag (2012) under stærkt forfald og anvendes af Forsvaret og Hjemmeværnet til øvelsesvirksomhed, bl.a. under betegnelsen Camp Hammer.
Den tilhørende tjenestebolig er kort før udgangen af 2012 nedrevet.

Links 
 Aalborg Kommunes indsatsplan vedr. Hammer Depot

Etableret i 1954
Bygninger, konstruktioner og anlæg i Aalborg Kommune
Militære anlæg i Danmark
Hammer Bakker
Hver 8. Dag

Hver 14. Dag, forløberen for Hver 8. Dag, var et illustreret tidsskrift som George C. Grøn startede i 1895. For udgivelsen stod forfatteren Sophus Bauditz, som redaktør var forfatteren Alexander Schumacher ansat. Det første nummer blev trykt i 10.000 eksemplarer og de følgende numre i 5.000 eksemplarer. Indholdet i bladene var artikler om kunst og litteratur og underholdende stof som noveller og forsatte romaner. Bladet har tilsyneladende ikke været nogen succes.

Bladets udvikling 
I oktober 1896 ændres Hver 14. Dag til et ugeblad, Hver 8. Dag, med tilnavnet "Illustreret Ugeskrift" (senere tilnavnet "Illustreret Familieblad"). Alexander Schumacher var redaktør i hvert fald en tid på bladet, men Sophus Bauditz var ikke længere udgiver. Bladet kom i 20.000 eksemplarer på første nummeret derefter med et oplag på 10.000 og fra nr. 6 i 8.000 eksemplarer. Bladet var nu på en forbedret papirkvalitet og med farvetryk af reproduktioner, i første nummer var en gengivelse af maleren Holger H. Jerichaus Loggia på Capri.

Udgivelsen var ikke nogen succes, oplagstallet faldt i løbet af 1897 og endte i 6.000 eksemplarer. Dette har sikkert været grunden til at George C. Grøn selv overtog jobbet som redaktør. Nu var Grøn i samarbejde med forlaget Gyldendal og havde kontor hos dem. Forfatteren Sven Lange blev tilknyttet bladet og var i nogle numre ansvarshavende redaktør. Første nummer med Grøn som redaktør blev tryk i 60.000 eksemplarer og derefter blev antallet 45.000.

Fra starten af 1898 udkom Hver 8. Dag i en norsk udgave. I januar 1898 trykkedes 38.000 hvoraf 10.000 var til Norge, senere på året faldt oplaget til 27.000 hvoraf de 4.000 var til Norge.

Under Hver 8. Dags paraply udgives en række tillæg: Hver 8 Dags Roman Bibliotek, Hver 8. Dags musik og sang. Ved at abonnere på Roman Biblioteket for 10 øre fik man et 16 siders tillæg med tidens populære romaner med illustrationer. Hver 8. Dags musiktillæg var et nodehæfte i farvetryk på otte sider også for 10 øre, Olfert Jespersen var redaktør. Musiktillægget blev lanceret i december 1898.

I 1898 forlader Sven Lange Hver 8. Dag for at rejse til øen Samoa. Grøn overtager i 1899 bladet for egen regning, og i 1900 sælger han bladet til Odin Drewes. Grøn tager derefter til Paris og bor der til 1910. I 1911 overtager Grøn igen Hver 8. Dag.

Holger Jerrild var bladets sidste redaktør 1918-28 og 1923-28 tillige bladets sidste udgi­ver.

Redaktion 

 1895-1897: Alex Schumacher
 1897-1900: George C. Grøn
 1897: Sven Lange – I nogle numre var han ansvarshavende redaktør
 ?-?: Hans Treschow
 1911-?: George C. Grøn
 1918-1928: Holger Jerrild

Kilde 
 Johan Severin, Hver 8. Dag, Illustreret Ugeblad, Om en bladudgiver og hans bogtrykker,

Noter

Eksterne henvisninger 

Tidsskrifter fra Danmark
Etableret i 1895
Ophørt i 1928
Rissajaure

Rissajaure (; oversættes omtrent til Søen der glitrer som ild) eller Trollsjön er en klarvandet og steril fjeldsø i Kiruna kommun i Lappland, og Sveriges klareste og reneste sø med et sigtedyb helt ned til bunden på 34 meters dybde. Sigtedybet er givetvis større, men eftersom søen ikke er dybere kan det inte bekræftes.
Rissajaure ligger 815 m.o.h., længst inde i dalgangen Kärkevagge ved foden af bjergene Låktatjåkka og Vassejietnja, inddæmmet af en høj dæmning af store stenblokke. Søens udløb ligger under jorden og munder ud under stenblokkene på den anden side af dæmningen og danner bækken Kärkejokk, der fortsætter ned gennem dalen.

Rissajaure består af smeltevand fra de omgivende gletsjere. Søens overflade er frosset et godt stykke ind i sommeren og er kun isfri i tre måneder. For at komme til søen vandrer man enklest fra holdepladsen i Låkta, en vandring på omkring 5½ kilometer. Bilparkering findes ved vandrestiens begyndelse ved europavej E10.

Kildehenvisninger 

Søer i Sverige
Norrbottens län
Rigaghettoen

Rigas ghetto var et lille område udpeget af nazisterne i Maskavas Forštate, en forstad til Riga, hovedstaden i Letland, hvor jøder fra Letland, og senere fra Tyskland, blev tvunget til at leve under 2. verdenskrig. Den 25. oktober 1941 flyttede nazisterne alle jøder fra Riga og omegn til ghettoen, mens de ikke-jødiske indbyggere blev sat på gaden. Det fleste af de lettiske jøder (ca. 24.000) blev dræbt den 30. november og 8. december 1941 i Rumbulamassakren. Nazisterne transporteres en stor del af de tyske jøder til ghettoen, de fleste af dem blev senere dræbt i massakrer.

Mens Rigas ghetto almindeligvis omtales som en enkelt enhed, var der i virkeligheden flere "ghettoer". Den første var den store lettiske ghetto. Efter Rumbulamassakren blev de overlevende lettiske jøder koncentreret i et mindre område inden for den oprindelige ghetto, der blev kendt som den "lille ghetto". Den lille ghetto blev opdelt i afsnit for mænd og kvinder. Det område af ghettoen, der ikke var afsat til den lille ghetto blev derefter overført til jøderne deporteret fra Tyskland, og blev kendt som den tyske ghetto.

Eksterne henvisninger 

Ghettoer i Letland
Ghettoen
Harman/Kardon

Harman/Kardon er en afdeling af Harman International Industries, og producerer lydudstyr for hjemme- og bilbrug. Harman/Kardon har base i Woodbury, New York, USA.

Firmaet blev grundlagt i 1953 af Dr. Sidney Harman og Bernard Kardon, og var med til at starte hi-fi-industrien. Deres første produkt var en FM-radio. Et år efter opstarten introducerede Harman/Kardon verdens første hi-fi-modtager, Festival D1000. Denne mono-modtager var beregnet til ikke-tekniske forbrugere og havde modtager og forstærker i samme enhed. I 1958 introducerede Harman/Kardon verdens første stereo-modtager, Festival TA230.

Harman/Kardon er hovedleverandør af lydanlæg til BMW, Land Rover, Mercedes-Benz, SAAB og Harley-Davidson.

Eksterne henvisninger

Referencer 

Etableret i 1953
Elektronikvirksomheder fra USA
Højtalere